open-index/open-wikipedia-markdown huggingface dataset:
দানি পারেহো

**দানিয়েল "দানি" পারেহো মুনিয়োস** (, ; জন্ম: ১৬ এপ্রিল ১৯৮৯; **দানি পারেহো** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ভিয়ারিয়াল এবং স্পেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০০৬ সালে, পারেহো স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত স্পেনের বয়সভিত্তিক দলের হয়ে খেলার পর, তিনি ২০১৮ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

## প্রারম্ভিক জীবন
দানিয়েল "দানি" পারেহো মুনিয়োস ১৯৮৯ সালের ১৬ই এপ্রিল তারিখে স্পেনের কোসলাদায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
পারেহো স্পেন অনূর্ধ্ব-১৯, স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০০৬ সালে তিনি স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।

২০১৮ সালের ২৭শে মার্চ তারিখে, ২৮ বছর, ১১ মাস ও ১১ দিন বয়সে, ডান পায়ে ফুটবল খেলায় পারদর্শী পারেহো আর্জেন্টিনার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। উক্ত ম্যাচের ৮২তম মিনিটে মধ্যমাঠের খেলোয়াড় থিয়াগো আলকান্তারার বদলি খেলোয়াড় হিসেবে তিনি ২৩ নম্বর জার্সি পরিধান করে মাঠে প্রবেশ করেছিলেন; ম্যাচটি স্পেন ৬–১ গোলের ব্যবধানে জয়লাভ করেছিল। স্পেনের হয়ে অভিষেকের বছরে পারেহো সর্বমোট ১ ম্যাচে অংশগ্রহণ করেছেন।

## তথ্যসূত্র

## বহিঃসংযোগ

* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্পেনীয় ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
এনফের্মেরাস (টেলিভিশন ধারাবাহিক)

***এনফের্মেরাস*** () একটি কলম্বিয় টেলিভিশন ধারাবাহিক। এটি ২০১৯ সালের ২৩ অক্টোবর প্রথম সম্প্রচারিত হয়েছিল।

## কুশীলব
* ডায়ানা হোয়োস - মারিয়া ক্লারা গঞ্জালেজ
* সেবাস্তিয়ান কারওয়াহাল - কার্লোস পেরেজ
* ভাইয়া মাচাডো - গ্লোরিয়া মেয়রগা মোরেনো
* হুলিয়ান ট্রুজিলো - আলভারো রোজাস
* লুচো ভেলাস্কো - ম্যানুয়েল আলবার্তো কাস্ত্রো
* নিনা কেসেদো - সল অ্যাঞ্জি ভেলাস্কেজ
* ফেডেরিকো রিভেরা - হেক্টর রুবিয়ানো "কোকো"
* মারিয়া মানুয়েলা গোমেজ - ভ্যালেন্টিনা ডুয়ার্টে গঞ্জালেজ
* ক্রিশ্চিয়ান রোজাস - ক্যামিলো ডুয়ার্তে গঞ্জালেজ

## তথ্যসূত্র

বিষয়শ্রেণী:কলম্বিয়ার টেলিভিশন ধারাবাহিক
বিষয়শ্রেণী:২০১৯-এ অভিষিক্ত কলম্বীয় টেলিভিশন ধারাবাহিক
বিষয়শ্রেণী:২০২২-এ সমাপ্ত কলম্বীয় টেলিভিশন ধারাবাহিক
বিষয়শ্রেণী:কোভিড-১৯ মহামারীর কারণে স্থগিত টেলিভিশন প্রযোজনা
জুলি হ্যারিস

**জুলিয়া অ্যান হ্যারিস** (২ ডিসেম্বর ১৯২৫ - ২৪ আগস্ট ২০১৩) ছিলেন একজন মার্কিন অভিনেত্রী। ধ্রুপদী ও সমকালীন মঞ্চনাটকে অভিনয়ের জন্য সর্বাধিক পরিচিত জুলি মঞ্চনাটকে শ্রেষ্ঠ মুখ্য অভিনেত্রী বিভাগে পাঁচটি টনি পুরস্কার অর্জন করেছেন।

হ্যারিসের ব্রডওয়ে মঞ্চে অভিষেক ঘটে ১৯৪৫ সালে। হ্যারিস ১৯৫০ সালের মঞ্চনাটক *দ্য মেম্বার অব দ্য ওয়েডিং*-এ ১২ বছর বয়সী কিশোরী চরিত্রে তার অভিনয়ের জন্য সমাদৃত হন। তিনি একই চরিত্রে এই নাটকের *[[দ্য মেম্বার অব দ্য ওয়েডিং (চলচ্চিত্র)|১৯৫২-এর চলচ্চিত্রায়নে]]* অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৫১ সালে *আই অ্যাম আ ক্যামেরা* নাটকে স্যালি বোলস চরিত্রে তিনি তার অভিনয়ের বৈচিত্র প্রদর্শন করেন এবং এই কাজের জন্য তার প্রথম টনি পুরস্কার অর্জন করেন। তিনি এরপর এই নাটকের ১৯৫৫-এর চলচ্চিত্র সংস্করণেও অভিনয় করেন।

১৯৭৯ সালে আমেরিকান থিয়েটার হল অব ফেমে হ্যারিসের নাম অন্তর্ভুক্ত করা হয়। ১৯৯৪ সালে তিনি জাতীয় শিল্পকলা পদকে ভূষিত হন। ২০০২ সালে তাকে টনি পুরস্কারের বিশেষ আজীবন সম্মাননা প্রদান করা হয়।

## প্রারম্ভিক জীবন
জুলিয়া অ্যান হ্যারিস ১৯২৫ সালের ২রা ডিসেম্বর মিশিগানের গ্রস পয়েন্টে জন্মগ্রহণ করেন। তার মাতা এলসি এল. (বিবাহপূর্ব স্মিথ) ছিলেন একজন সেবিকা এবং পিতা উইলিয়াম পিকেট হ্যারিস ছিলেন একজন ব্যাংকার। তার দুই ভাই ছিল, বড় ভাই উইলিয়াম ও ছোট ভাই রিচার্ড। তিনি গ্রস পয়েন্ট কাউন্টি ডে স্কুলে পড়াশোনা করেন, যা পরবর্তী কালে আরও দুটি বিদ্যালয়ের সাথে একত্রিত হয়ে ইউনিভার্সিটি লিজেট স্কুলে পরিণত হয়। নিউ ইয়র্ক সিটিতে তিনি দ্য হিউইট স্কুলে পড়াশোনা করেন। কিশোর বয়সে তিনি কলোরাডোর পেরি-ম্যানসফিল্ড পারফর্মিং আর্টস স্কুল অ্যান্ড ক্যাম্পে অভিনয়ের প্রশিক্ষণ নেন। সেখানে তার প্রশিক্ষক শার্লট পেরি তাকে ইয়েল স্কুল অব ড্রামায় ভর্তির আবেদন করতে অনুপ্রাণিত করেন। পরের বছর তিনি সেখানে ভর্তি হন। হ্যারিস লি স্ট্র্যাসবার্গের অ্যাক্টরস স্টুডিওর শুরুর দিকের সদস্য ছিলেন এবং সফলতার সাথে পদ্ধতিগত অভিনয়ের কৌশল ব্যবহার করতে সক্ষম হন, নারীকেন্দ্রিক চরিত্রে এর চিত্রায়ন বেশ কষ্টসাধ্য ছিল।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯২৫-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:ম্যানহাটনের ব্যক্তি
বিষয়শ্রেণী:মিশিগানের অভিনেত্রী
বিষয়শ্রেণী:স্তন ক্যান্সার উত্তরজীবী
বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক
বিষয়শ্রেণী:কেনেডি সেন্টার সম্মাননা প্রাপক
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:ডোনাল্ডসন পুরস্কার বিজয়ী
বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী‎
বিষয়শ্রেণী:ম্যাসাচুসেট্‌সের অভিনেত্রী
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
এম এ সালাম চৌধুরী

**এম এ সালাম চৌধুরী**

বাংলাদেশের রাজশাহী জেলার রাজনীতিবিদ ও রাজশাহী-৪ আসনের সাবেক সংসদ সদস্য।

## প্রাথমিক জীবন
এম এ সালাম চৌধুরী নওগাঁ জেলা,,নিয়ামতপুর উপজেলার চৌধুরীবাড়িতে জন্মগ্রহণ করেন।

## রাজনৈতিক জীবন
চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজশাহী-৪ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
আবুল হোসেন (রাজশাহীর রাজনীতিবিদ)

**অধ্যাপক আবুল হোসেন** বাংলাদেশের রাজশাহী জেলার রাজনীতিবিদ ও রাজশাহী-৪ আসনের সাবেক সংসদ সদস্য।

## প্রাথমিক জীবন
আবুল হোসেন রাজশাহীতে জন্মগ্রহণ করেন।

## রাজনৈতিক জীবন
আবুল হোসেন রাজশাহী জেলা জাতীয় পার্টির সভাপতি। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে রাজশাহী-৪ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে রাজশাহী-৪ আসন থেকে তিনি পরাজিত হয়েছিলেন। ২০১৮ সালের একাদশ জাতীয় সংসদ নির্বাচনে রাজশাহী-৫ আসনে জাতীয় পার্টির মনোনয়ন প্রত্যাশী ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:রাজশাহী জেলার ব্যক্তি
ভলকান (প্রকল্পিত গ্রহ)

**ভলকান** (ইংরেজিঃ **Vulcan** ') হলো একটি ক্ষুদ্র প্রকল্পিত গ্রহ যা সূর্য ও বুধ গ্রহের মাঝের একটি কক্ষপথে পরিভ্রমণ করে বলে প্রস্তাবিত হয়। নিউটনের মহাকর্ষ সূত্র ব্যবহার করে সব গ্রহের গতিপথ সুন্দরভাবে ব্যাখ্যা করা গেলেও বুধ গ্রহের ক্ষেত্রে ব্যতিক্রম লক্ষ করা যায়। নিউটনের সূত্রানুযায়ী এই গ্রহ সমূহের অনুসূর বিন্দু সব সময় একই হওয়ার কথা কিন্তু বুধের ক্ষেত্রে অনুসূর বিন্দুর অগ্রগমন ঘটে। ১৯ শতকের ফরাসী গণিতবিদ আরবাইন জোসেফ লা ভেরিয়ার প্রকল্পিত করেন যে বুধ গ্রহের কক্ষপথের এই বিশেষ বৈশিষ্ট্য অন্য একটি গ্রহের প্রভাবের ফল। তিনি এই গ্রহটির নাম দেন "ভলকান"।

ভলকানের জন্য অনেক অনুসন্ধান চালানো হয়েছে কিন্তু কিছু পর্যবেক্ষণের দাবি ব্যতীত এ ধরনের কোনো গ্রহের অস্তিত্ব পাওয়া যায়নি। বর্তমানে আইনস্টাইনের সাধারণ আপেক্ষিকতা তত্ত্ব দ্বারা বুধ গ্রহের কক্ষপথের এই বিশেষ বৈশিষ্ট্যটিকে ব্যাখ্যা করা হয়। নাসার দুইটি স্টেরিও মহাকাশযানের প্রদত্ত উপাত্ত থেকেও কোনো ভলকানয়েডের অস্তিত্বও পাওয়া যায়নি যাকে দাবিকৃত ভলকানের পর্যবেক্ষণ হিসেবে বিবেচনা করা যায়। এটি সন্দেহপূর্ণ যে ৫.৭ কিলোমিটারের বেশি ব্যাস সম্পন্ন কোনো ভলকানয়েডের অস্তিত্ব রয়েছে। বেশ কিছু বুধ-উত্তর গ্রহাণু রয়েছে কিন্তু তাদের সবাই বুধের চেয়ে বড় অর্ধ-মুখ্য অক্ষ সম্পন্ন।

## আরও দেখুন
*নবম গ্রহ
*২০১২ রহস্য
*হাউমেয়া
*এরিস

## তথ্যসূত্র

## আরো পড়ুন
*
*
*The subject was also featured on an episode of Arthur C. Clarke's Mysterious World entitled "Strange Skies", originally broadcast on November 18, 1980.

## বহিঃসংযোগ
* Asimov, Isaac (1975). "The Planet that Wasn't", *The Magazine of Fantasy and Science Fiction*
* Schlyter, Paul (2006).  "Vulcan, the intra-Mercurial planet, 1860-1916, 1971", *The 
Nine
8 Planets: A Multimedia Tour of the Solar System* (Appendix 7: Hypothetical Planets) converted to HTML by Bill Arnett.

বিষয়শ্রেণী:প্রকল্পিত গ্রহ সমূহ
বিষয়শ্রেণী:সাধাত্রণ আপেক্ষিকতা
বিষয়শ্রেণী:বুধ (গ্রহ)
বিষয়শ্রেণী:জ্যোতির্বৈজ্ঞানিক অনুকল্প
বিষয়শ্রেণী:সাধারণ আপেক্ষিকতা
বিষয়শ্রেণী:বুধ গ্রহ
বিষয়শ্রেণী:পদার্থবিজ্ঞানের অপ্রচলিত তত্ত্ব
শের বাহাদুর দেউবা

**শের বহাদুর দেউবা** ( (জন্ম: ১৫ জুন ১৯৪৬) একজন নেপালি রাজনীতিবিদ এবং দেশটির প্রাক্তন প্রধানমন্ত্রী৷ যিনি ১৯৯৫ সাল থেকে ১৯৯৫, ২০০১ থেকে ২০০২,  ২০০৩ সাল থেকে ২০০৫ পর্যন্ত এবং ২০১৭ থেকে ২০১৮ পর্যন্ত নেপালের প্রধানমন্ত্রী হিসাবে দায়িত্ব পালন করেছেন। তিনি বর্তমানে নেপালি কংগ্রেসের সভাপতি এবং ২০১৬ সালে পার্টির ১৩ তম সম্মেলনে ৬০% এর বেশি ভোট নিয়ে এই পদে নির্বাচিত হয়ছেন। তিনি দুবার নেপাল কংগ্রেসের সংসদীয় দলের নেতা নির্বাচিত হয়েছিলেন, এভাবে তিনি দুবার নেপালের প্রধানমন্ত্রী নির্বাচিত হতে সক্ষম হন।

২০০১ সালের জুলাই মাসে গিরিজা প্রসাদ কৈরালা পদত্যাগ করলে তিনি দ্বিতীয়বার প্রধানমন্ত্রী নির্বাচিত হন। নতুন নির্বাচনের জন্য দেউবা ২০০২ সালের মে মাসে প্রতিনিধি পরিষদ ভেঙে দেন, কিন্তু চলমান গৃহযুদ্ধের কারণে তিনি নির্বাচন দিতে পারছিলেন না। এর ফলে নেপালি কংগ্রেস দুইভাগে বিভক্ত হয়ে যায়, যার একভাগ তথা নেপালি কংগ্রেস (গণতান্ত্রিক) দলের নেতৃত্বে ছিলেন দেউবা। সংসদীয় নির্বাচন না দেয়ার জন্য ২০০২ সালের অক্টোবরে রাজা জ্ঞানেন্দ্র দেউবাকে অপসারণ করেন। পরে আবার দুই সরকারের পর, জ্ঞানেন্দ্র ২০০৪ সালে দেউবাকে প্রধানমন্ত্রীর পদে বসান। তবে তিন বছরের জন্য সরকার ভেঙে দিয়ে সরাসরি ক্ষমতা দখল করার কারণে ১ ফেব্রুয়ারি ২০০৫ সালে রাজা জ্ঞানেন্দ্র তাঁকে আবার এই পদ থেকে সরিয়ে দেন।

শের বাহাদুর দেউবা  চারবার নেপালের প্রধানমন্ত্রী হয়েছেন৷ তিনি ডডেলধুরা জেলার নির্বাচন এলাকা নং ১ এবং কঞ্চনপুর জেলার নির্বাচন এলাকা নং ৪-এর প্রতিনিধি হয়ে গণপরিষদে প্রতিনিধিত্ব করেন।
তিনি মাওবাদী সমস্যা সমাধানের জন্য গঠিত একটি উচ্চ-স্তরের কমিটির চেয়ারম্যান ছিলেন। গণতান্ত্রিক ছাত্র আন্দোলন থেকে রাজনীতিতে জড়িয়ে পড়া দেউবা নেপালি ইউনিয়নের প্রথম সভাপতি ছিলেন এবং তিনি পশ্চিমে নেপালি কংগ্রেসের সবচেয়ে প্রভাবশালী ব্যক্তিত্ব হিসাবে বিবেচিত হন। রাজনৈতিক লড়াইয়ের সময় তিনি নয় বছর কারাগারে কাটিয়েছেন।

## পারিবারিক ইতিহাস

শের বাহাদুর দেউবার পরিবার দাদেলধুরা জেলার পশ্য গড়খা এলাকার একটি সমৃদ্ধ পরিবার হিসেবে দাদেলধুরা এলাকায় ঠাকুরী দেউবা পরিবার নামে পরিচিত। দোটি পাচানালি, লুলানি মল, দোটি বগতানি বাম এবং বগতি রাজওয়ারের সাথে শুধুমাত্র বৈবাহিক সম্পর্ক রয়েছে এমন এই পরিবারটি একটি ধনী এবং চাকুরীজীবী পরিবার হিসাবে ঐতিহাসিক কাল থেকে পরিচিত।দোটি রাজ্যের সময় দাদেলধুরার "পশ্যগড়খা এলাকা" তার নিয়ন্ত্রণে ছিল। চন্দ্রবংশী, কশ্যপ গোত্রীয় দেউবার এই বংশের দেবতা হলেন বাদল ও অশিগ্রাম কেদারের গণ্যপ লাটো (গণেশ)।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:প্রতিনিধি সভার (নেপাল) সদস্য
বিষয়শ্রেণী:নেপালি কংগ্রেসের রাজনীতিবিদ
বিষয়শ্রেণী:নেপালের প্রধানমন্ত্রী
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:নেপালি হিন্দু
বিষয়শ্রেণী:নেপালি রাজনৈতিক দলের প্রতিষ্ঠাতা
বিষয়শ্রেণী:প্রতিনিধি সভার (নেপাল) সদস্য ২০২২–২০২৭
বিষয়শ্রেণী:নেপালের ১ম সংবিধান সভার সদস্য
বিষয়শ্রেণী:নেপালের ২য় সংবিধান সভার সদস্য
বিষয়শ্রেণী:প্রতিনিধি সভার (নেপাল) সদস্য ২০১৭–২০২২
বিষয়শ্রেণী:২১শ শতাব্দীর নেপালের প্রধানমন্ত্রী
বিষয়শ্রেণী:ত্রি-চন্দ্র কলেজের প্রাক্তন শিক্ষার্থী
বিষয়শ্রেণী:নেপালি গৃহযুদ্ধের ব্যক্তি
বিষয়শ্রেণী:সরকারপ্রধান যিনি পরে কারারুদ্ধ হন
বিষয়শ্রেণী:২০শ শতাব্দীর নেপালের প্রধানমন্ত্রী
অম্বলিয়ারা রাজ্য

**অম্বলিয়ারা রাজ্য,** অম্বলিয়ারা, আম্বালিয়ারা, আম্বালিয়ারা বা আম্বালিয়ারা বানানও লেখা হয়ব্রিটিশ রাজ আমলে বোম্বাই প্রেসিডেন্সির মহীকাণ্ঠা এজেন্সির অধীনে একটি দেশীয় রাজ্য ছিল।

## ইতিহাস
অম্বলিয়ারা রাজ্যেকে চৌহান পরিবার শাসন করতো যা " ক্ষত্রিয় " ঠাকুর মধ্যে শ্রেণিবদ্ধ ছিল। গুজরাত রাজ্য গেজেটিয়ার্স অনুসারে, শাসকরা বর্ণ অনুসারে " সোনারা " ছিলেন এবং তাদের পরিবার সামভর ও আজমের চৌহানদের বংশোদ্ভূত দাবি করেছিল।

রাজ্য কর্তৃক একটি একক, অবিচ্ছিন্ন এক পয়সা নোট জারি করা হয়েছিল।

অম্বলিয়ারা রাজ্যটি ১৯৪৩ সালের ১০ জুলাই সংযুক্তি প্রকল্পের আওতায় বরোদা রাজ্যের সাথে একীভূত হয়েছিল অবশেষে, বড়োদা রাজ্য ১৯৪৮ সালের ১মে ইন্ডিয়ান ইউনিয়নে প্রবেশে সম্মতি জানায়। রাজ্যটি ২৬,০০০ টাকার একটি প্রভি পার্স উপভোগ করতো। 

## শাসক
আম্বলিয়ারা শাসকরা *[[ঠাকুর (পদবী/উপাধি)|ঠাকুর]] [[শ্রী]] মান* উপাধি ধারণ করতো।

* ১৬৮৯ –১৭২৪ রূপ সিংজি
* ১৭২৪–১৭৭৩ মোগজি
* ১৭৭৩–১৭৯৬ ভালজি
* ১৭৯৬–১৮১৪ ভাথিজি (মৃত্যু ১৮১৪)
* ১৮১৪–১৮৩৮ নাথু সিংজি (জন্ম ১৭৯৯–মৃত্যু ১৮৩৮)
* ১৮৩৮–১৮৫৮ রিজেন্টস
* ১৮৫৮ –১৮৭৬ অমর সিংজি (জন্ম ১৮৩৮–মৃত্যু ১৮৭৬)
* ২৩ এপ্রিল ১৮৭৬–৭ মার্চ ১৯০৮
* ২ এপ্রিল ১৮৭৬ - ৭ মার্চ ১৯০৮ ঝালামসিংজি আমিরসিংজি (জ.১৮৬০ –মৃ. ১৯০৮)
* ৭ মার্চ ১৯০৮– ১৯৪৭ কেশরীসিংজি জালামসিংজি (জন্ম ১৮৭৭– মৃত্যু ১৯৬৩)

## আরো দেখুন

* ভারতের রাজনৈতিক সংহতকরণ

## তথ্যসূত্র

বিষয়শ্রেণী:গুজরাতের দেশীয় রাজ্য
বিষয়শ্রেণী:আরাবল্লী জেলা
বিষয়শ্রেণী:১৯৪৩-এ ভারতে বিলুপ্ত
তপোবিজয় ঘোষ

**তপোবিজয় ঘোষ** (১৯৩৬ — ২৭ আগস্ট ১৯৯০ ) বিংশ শতকের শেষার্ধের বাংলার বিশিষ্ট সাহিত্যিক।

## জন্ম ও শিক্ষা জীবন

তপোবিজয় ঘোষের জন্ম অধুনা বাংলাদেশের ময়মনসিংহে। পিতা ধনঞ্জয় ঘোষ। ১৯৪৭ খ্রিস্টাব্দে দেশবিভাগের পর সপরিবারে তারা ভারতে চলে আসেন এবং পশ্চিমবঙ্গের বীরভূম জেলারসিউড়িতে বসবাস শুরু করেন। তিনি রামপুরহাটের বিদ্যালয় থেকে ম্যাট্রিক, সিউড়ি কলেজ থেকে বি.এ. ও কলকাতা বিশ্ববিদ্যালয় থেকে এম.এ পাশ করেন। পরে সাহিত্যে গবেষণা করে ডক্টরেট হন। তার গবেষণার বিষয় ছিল *'উনিশ শতকের নীল আন্দোলন ও বাংলার সারস্বত সমাজ*'। ছাত্রাবস্থায় মোটামুটি ১৯৫২ খ্রিস্টাব্দ হতেই তিনি কমিউনিস্ট আন্দোলনের সঙ্গে যুক্ত হন এবং বামপন্থী চিন্তাধারায় বিশ্বাসী হয়ে ওঠেন। পরে ভারতের কমিউনিস্ট পার্টি বিভক্ত হলে তিনি সি.পি.আই.(এম) পার্টির সদস্য হন।

## কর্মজীবন

তিনি বর্ধমানের কাটোয়া কলেজে অধ্যাপনার মধ্য দিয়ে কর্মজীবন শুরু করেন। এরপর যোগ দেন নিজের সিউড়ি কলেজে, পরে শিবপুরের দীনবন্ধু কলেজে। কল্যাণী বিশ্ববিদ্যালয়ের বাংলা বিভাগের প্রধান হিসাবেও দায়িত্ব পালন করেছেন। শেষে রবীন্দ্রভারতী বিশ্ববিদ্যালয়েও অস্থায়ী ভাবে অধাপনা করেছেন।

### সাহিত্যকর্ম

অধ্যাপনার সাথে সাহিত্যচর্চা চলতে থাকলেও ছোটগল্প দিয়ে নিয়মিত লেখালেখি শুরু করেন পাঁচের দশকের মাঝামাঝি সময়ে। তার সে সময়ের অজস্র লেখা গল্প 'স্বাধীনতা', 'পরিচয়', 'নন্দন', 'চতুষ্কোন' 'সত্যযুগ' মাসিক বাংলাদেশ' প্রভৃতি পত্রিকায় প্রকাশিত হয়। দেশের তথা রাজ্যের সমসাময়িক পরিস্থিতির উপর ও আন্দোলনের প্রেক্ষাপটে কলম ধরেছেন। তার লেখা 'এখন প্রেম', 'সামনে লড়াই' ইত্যাদি উপন্যাস নকশাল আন্দোলনের পটভূমিতেই রচিত হয়েছে এবং বেশ কয়েকটি ভাষাতেও অনূদিত হয়েছে। দেশের গণতান্ত্রিক পরিবেশ ও পরিস্থিতিতেও কলম ধরেছেন। 'গণতন্ত্র কে বাবু' গল্পটিতে সুন্দরভাবে সমকালীন উপযুক্ত প্রশ্ন  উপস্থাপিত হয়েছে। পারিবারিক ও অর্থনৈতিক কারণে ছয়ের দশকের কিছুদিন তার লেখা অবশ্য বন্ধ ছিল। পশ্চিমবঙ্গ গণতান্ত্রিক লেখক শিল্পী সংঘের অন্যতম প্রতিষ্ঠাতা-সদস্য ছিলেন তিনি। তার রচিত গ্রন্থগুলি হল:

* 'রাতজাগার পালা'
* 'সামনে লড়াই'
* 'দহন দাহন'
* 'ইতিহাসের মানুষ'
* 'কালচেতনার গল্প'
* 'নীল আন্দোলন ও হরিশ্চন্দ্র'
* 'নীল আন্দোলন ও বাংলার বুদ্ধিজীবী'

## সম্মাননা

১৯৯০ খ্রিস্টাব্দে তপোবিজয় ঘোষ তার "কালচেতনার গল্প" বইটির জন্য পশ্চিমবঙ্গ সরকারের বঙ্কিম পুরস্কার লাভ করেন।

## মৃত্যু
১৯৯০ খ্রিস্টাব্দের ২৭ শে আগস্ট তপোবিজয় ঘোষ ৫৪ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:বীরভূম জেলার ব্যক্তি
বিষয়শ্রেণী:বাঙালি সাহিত্যিক
বিষয়শ্রেণী:ভারতীয় সাহিত্যিক
বিষয়শ্রেণী:বঙ্কিম পুরস্কার বিজয়ী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
সরদার মোহাম্মদ জাহাঙ্গীর

**সরদার মোহাম্মদ জাহাঙ্গীর** বাংলাদেশের রাজশাহী জেলার রাজনীতিবিদ, মুক্তিযোদ্ধা ও রাজশাহী-৫ আসনের সাবেক সংসদ সদস্য।

## প্রাথমিক জীবন
সরদার মোহাম্মদ জাহাঙ্গীর রাজশাহীতে জন্মগ্রহণ করেন।

## রাজনৈতিক জীবন
জাহাঙ্গীর একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজশাহী-৫ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সম্ভাব্য জীবিত ব্যক্তি
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
সেন্ট বেনেডিক্ট বোর্ডিং

**সেইন্ট বেনেডিক্ট বোর্ডিং** বাংলাদেশের রংপুর বিভাগের দিনাজপুর জেলার বিরামপুর উপজেলার অন্তর্গত ধানজুড়ি গ্রামে খ্রিষ্টান মিশনারী পরিচালিত স্কুল। পবিত্র ক্রুশ সন্ন্যাস সংঘ এই প্রতিষ্ঠানটি পরিচালনা করে।
গ্রামের ও প্রত্যন্ত অঞ্চলের দরিদ্র ও উপজাতি শিশুদের শিক্ষার নির্মিত্তে এই প্রতিষ্ঠানটি গড়ে তোলা হয়।
২০১৯ সালের তথ্য অনুযায়ী এই প্রতিষ্ঠানে ১০১জন শিক্ষার্থী পড়াশোনা করছে।

## ইতিহাস
পবিত্র ক্রুশ সন্ন্যাস সংঘ পাকিস্তান আমলে পূর্ব পাকিস্তানে শিক্ষা প্রতিষ্ঠান নির্মাণ করার জন্য সরকার দ্বারা আমন্ত্রিত হয়। এ সময় নটর ডেম কলেজ, ঢাকা, হলি ক্রস কলেজ, ঢাকাসহ বিভিন্ন শিক্ষা প্রতিষ্ঠান প্রতিষ্ঠার পাশাপাশি দেশের বিভিন্ন প্রান্তে মিশন স্থাপন করা হয়। তেমনই একটি মিশন দিনাজপুর জেলার বিরামপুর উপজেলায়ও স্থাপন করা হয়। এ মিশনের অংশ হিসাবে একটি চার্চ, হাসপাতাল ও এই অলাভজনক শিক্ষা প্রতিষ্ঠান স্থাপন করা হয়।
## নামকরণ
ধর্মযাজক সেন্ট বেনেডিক্টের নামে এই প্রতিষ্ঠানের নামকরণ করা হয়।

## তথ্যসূত্র

## বহিঃসংযোগ

বিষয়শ্রেণী:বিরামপুর উপজেলা
খালেদ আল জারাহ আল সাবাহ

**খালেদ আল জারাহ আল সাবাহ** হলেন একজন কুয়েতের লেফটেন্যান্ট জেনারেল, যিনি প্রতিরক্ষা মন্ত্রীর পদে নিযুক্ত হওয়ার পরে সামরিক চাকরি থেকে অবসর নিয়েছিলেন। লেফটেন্যান্ট জেনারেল (অব। )  শেখ আহমেদ আল-খালেদ আল-হামাদ আল-সাবাহ। তিনি ৪ আগস্ট ২০১৩ থেকে ১১ ডিসেম্বর ২০১৭  পর্যন্ত উপ-প্রধানমন্ত্রী এবং প্রতিরক্ষা মন্ত্রীর দায়িত্ব পালন করেছেন। তিনি কুয়েতের ক্ষমতাসীন পরিবারের সদস্য, আল সাবাহ ।

## পেশা
সাবাহ ৪ মার্চ ২০১২-তে কুয়েতী সশস্ত্র বাহিনীর চিফ অব জেনারেল স্টাফ হিসাবে নিযুক্ত হন।  তিনি লেফটেন্যান্ট জেনারেল পদে অধিষ্ঠিত ছিলেন এবং কুয়েতী সশস্ত্র বাহিনী থেকে অবসর গ্রহণ করেছিলেন। তিনি ৪ আগস্ট ২০১৩-তে উপ -প্রধানমন্ত্রী এবং প্রতিরক্ষা মন্ত্রীর পদে নিযুক্ত হয়েছিলেন।  তিনি উভয় পদেই আহমদ আল খালিদ আল সাবাহের স্থলাভিষিক্ত হন।  ২০১৭ সালে তিনি স্বরাষ্ট্র মন্ত্রণালয়ে স্থানান্তরিত হন। ২০১৯ সালে তিনি সংসদীয় অবিশ্বাসের কারণে এবং আমিরের পুত্র, নতুন প্রতিরক্ষামন্ত্রী (যাকেও বরখাস্ত করা হয়েছিল) প্রকাশ্যে খালেদের মেয়াদে প্রতিরক্ষা মন্ত্রক যে তহবিল পরিচালিত করেছিল সে সম্পর্কে প্রকাশ্যে ঝগড়া করেন। পরে তাকে এ কারণে বরখাস্ত করা হয়েছিল। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:আল সাবাহ
বিষয়শ্রেণী:১৯৫৩-এ জন্ম
বিষয়শ্রেণী:কুয়েতের মন্ত্রী
বিষয়শ্রেণী:লেফট্যানেন্ট জেনারেল
বিষয়শ্রেণী:২১শ শতাব্দীর কুয়েতি রাজনীতিবিদ
দ্য জার্নালিস্ট (ভুটান)

***দ্য জার্নালিস্ট*** হলো ভুটানের থিম্ফু থেকে প্রকাশিত একটি ইংরেজি ভাষার সাপ্তাহিক পত্রিকা। এটি ২০০৯ সালের ডিসেম্বরে চালু হয়েছিল। *দ্য জার্নালিস্ট* হলো ভুটানের ষষ্ঠ বেসরকারী সংবাদপত্র। 

## বহিঃসংযোগ

* দ্য জার্নালিস্ট পত্রিকার ফেসবুক পাতা

## তথ্যসূত্র

বিষয়শ্রেণী:ভুটানের সংবাদপত্র
বিষয়শ্রেণী:এশিয়ার ইংরেজি ভাষার সংবাদপত্র
বিষয়শ্রেণী:২০০৯-এ ভুটানে প্রতিষ্ঠিত
মোহাম্মদপুর

**মোহাম্মদপুর** নামে বাংলাদেশে যেসব স্থান ও প্রশাসনিক অঞ্চল রয়েছে। যথা:

*মহম্মদপুর উপজেলা, মাগুরা জেলার একটি উপজেলা
*মোহাম্মদপুর থানা, ঢাকা শহরের একটি থানা
*মোহাম্মদপুর ইউনিয়ন, মোহাম্মদপুর উপজেলার একটি ইউনিয়ন
নৈশ বিদ্যালয়

থাম্ব|নৈশ বিদ‍্যালয়ে পাঠদান কর্মসূচি
**নৈশ বিদ্যালয়** বা *নাইট স্কুল* হল এমন ধরনের বিদ্যালয় যেখানে সন্ধ্যায় বা রাতে ক্লাস করানো হয়। যারা দিনের বেলা কাজ করে তাদের জন্য বা প্রাপ্তবয়স্কদের জন্য এই স্কুল পরিচালনা করা হয়। এটি এক ধরনের কমিউনিটি স্কুল বা কলেজ বা বিশ্ববিদ্যালয়। যারা নৈশ বিদ্যালয় থেকে পাশ করেন তারা স্নাতক এর জন্য ভর্তি হতে পারেন।

## তথ্যসূত্র

## বহিঃসংযোগ

বিষয়শ্রেণী:বিদ্যালয়ের ধরন
বিষয়শ্রেণী:বিদ্যালয়
বিষয়শ্রেণী:রাত
মারলন ভনহাট

**ডাডলি মারলন ভনহাট** (; জন্ম: ৩১ মার্চ, ১৯৬৫) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে মুরস স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **মারলন ভনহাট**।

## খেলোয়াড়ী জীবন
উদ্বোধনী ব্যাটসম্যান ছিলেন মারলন ভনহাট। ১৯৮৩-৮৪ মৌসুম থেকে ১৯৮৮-৮৯ মৌসুম পর্যন্ত মারলন ভনহাটের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন মারলন ভনহাট। ৩ ফেব্রুয়ারি, ১৯৮৫ তারিখে পার্থে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।

১৯৮৪ সালে ইংল্যান্ডে চমৎকার ক্রীড়াশৈলী প্রদর্শন শেষে উজ্জ্বীবিত শ্রীলঙ্কা দলের সদস্যরূপে ১৯৮৪-৮৫ মৌসুমে ১৯ বছর বয়সে একদিনের দলের অস্ট্রেলিয়ার বিপক্ষে প্রথম খেলেন। তবে, এর পরপরই তার খেলার সুযোগ স্তিমিত হয়ে আসে। ১৯৮৬ সালের পর খেলা থেকে বিরত থাকেন। তবে, ১৯৮৮-৮৯ মৌসুমে মুরস স্পোর্টস ক্লাবের পক্ষে তিনটি খেলায় অংশ নিয়ে কিছুটা সফলতার স্বাক্ষর রেখেছিলেন।

## অবসর
ফেব্রুয়ারি, ২০২০ সালে দক্ষিণ আফ্রিকায় অনুষ্ঠিত পঞ্চাশোর্ধ্ব ক্রিকেট বিশ্বকাপে শ্রীলঙ্কা দলের সদস্যরূপে মনোনীত হন। তবে, প্রতিযোগিতার তৃতীয় রাউন্ডের খেলা চলাকালে করোনভাইরাসের বৈশ্বিক মহামারি আকারে ছড়িয়ে পড়ায় পরিত্যক্ত ঘোষিত হয়।

বর্তমানে তিনি অস্ট্রেলিয়ার ভিক্টোরিয়া এলাকায় বসবাস করছেন।

## তথ্যসূত্র

## আরও দেখুন
* ডেভিড হেইন
* ইউভাইস কারনাইন
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ায় শ্রীলঙ্কান অভিবাসী
বিষয়শ্রেণী:মুরস স্পোর্টস ক্লাবের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
জিন ইগেলস

**জিন ইগেলস** (জন্ম ইউজেনিয়া ইগলস; ২৬ জুন ১৮৯০ - ৩ অক্টোবর ১৯২৯) ছিলেন একজন মার্কিন মঞ্চ ও চলচ্চিত্র অভিনেত্রী। ইগেলস ব্রডওয়ে মঞ্চে ও সবাক চলচ্চিত্রের উত্থানকালে এই মাধ্যমে কাজের জন্য পরিচিতি অর্জন করেন। তিনি ১৯২৯ সালে মাত্র ৩৯ বছর বয়সে আকস্মিকভাবে মৃত্যুবরণ করেন এবং সেই বছরে তার অভিনীত *[[দ্য লেটার (১৯২৯-এর চলচ্চিত্র)|দ্য লেটার]]* চলচ্চিত্রে অভিনয়ের জন্য মরণোত্তর শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এটিই অভিনয় শাখায় কোন অভিনেতা বা অভিনেত্রীর জন্য প্রথম মরণোত্তর অস্কারের মনোনয়ন।

## প্রারম্ভিক জীবন
ইউজেনিয়া ইগলসের জন্মতারিখ নিয়ে একাধিক উৎসে বিভ্রান্তি দেখা যায়, তন্মধ্যে রয়েছে ১৮৮৮, ১৮৯০ (দাপ্তরিক জীবনীতে উল্লেখিত বছর), ১৮৯১, ১৮৯২, ১৮৯৩ (মৃত্যু সনদ), বা ১৮৯৪। তার পিতা এডওয়ার্ড জার্মান ও ফরাসি হ্যুগোনট বংশোদ্ভূত এবং মাতা জুলিয়া ইগলস (বিবাহপূর্ব সুলিভান) আইরিশ বংশোদ্ভূত। জিন তার পিতামাতার ছয় সন্তানের মধ্যে দ্বিতীয়। জিন পরবর্তী কালে তার নামের শেষাংশের বানান পরিবর্তন করে "ইগেলস" রাখেন। তিনি দাবী করেন তার পিতা একজন স্পেনীয় স্থপতি ছিলেন এবং তিনি বস্টনে জন্মগ্রহণ করেছিলেন। কিন্তু প্রকৃতপক্ষে তিনি মিজুরির কানসাস সিটিতে জন্মগ্রহণ করেন এবং তার পিতা একজন ছুতার ছিলেন।

ইগেলস সেন্ট জোসেফ্‌স ক্যাথলিক স্কুলে এবং মরিস পাবলিক স্কুলে পড়াশোনা করেন। তিনি একটি বিভাগীয় বিপণিতে হিসাবরক্ষক পদে কাজ পাওয়ার পর বিদ্যালয়ে পড়াশোনা ত্যাগ করেন।

## কর্মজীবন
তিনি ১৯২৭ সালে মেট্রো-গোল্ডউইন-মেয়ারের *ম্যান, ওম্যান অ্যান্ড সিন* চলচ্চিত্রের জন গিলবার্টের বিপরীতে অভিনয় করেন। ১৯২৮ সালে উইসকনসিনের মিলওয়াউকিতে একটি মঞ্চনাটকে অভিনয় করতে না পারলে তাকে অ্যাক্টরস ইকুইটি ১৮ মাস মঞ্চে অভিনয় থেকে নিষিদ্ধ করে। তবে তিনি চলচ্চিত্রে অভিনয় চালিয়ে যান এবং প্যারামাউন্ট পিকচার্সের দুটি সবাক চলচ্চিত্রে কাজ করেন। সেই দুটি চলচ্চিত্র হল *[[দ্য লেটার (১৯২৯-এর চলচ্চিত্র)|দ্য লেটার]]* ও *জেলাসি*, দুটি চলচ্চিত্রই ১৯২৯ সালে মুক্তি পায়। *দ্য লেটার* চলচ্চিত্রে অভিনয়ের জন্য তিনি মরণোত্তর শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এটিই অভিনয় শাখায় কোন অভিনেতা বা অভিনেত্রীর জন্য প্রথম মরণোত্তর অস্কারের মনোনয়ন।

## তথ্যসূত্র

## বহিঃসংযোগ

* 
* 
* 
* জীবনী সম্পর্কিত ওয়েবসাইট

বিষয়শ্রেণী:১৮৯০-এ জন্ম
বিষয়শ্রেণী:১৯২৯-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন নির্বাক চলচ্চিত্র অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত অভিনেত্রী
নস্কা

**নস্কা** হল একটি  নদী যা টিযূমেন, রাশিয়ায় অবস্থিত।  এটি  বরভায়ার উপর দিয়ে প্রবাহিত এবং ইর্তিশ নদীর একটি শাখা। এটি  লম্বা এবং এর  নিকাশী বেসিন রয়েছে।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:Rivers of Tyumen Oblas
বিষয়শ্রেণী:Tributaries of the Irtysh
শিবজটা (ফুল)

***Acalypha hispida,*** বা *শিবজটা* বা *শেনীল উদ্ভিদ* একটি ফুল গুল্ম যা *Euphorbiaceae* পরিবারের আওতাধীন, *Acalypha* বংশের শাখা এবং *Acalypha* মহাজাতির অংশ। *অ্যাকালিফা হিস্পিডিয়া* ইউফোর্বিয়াসি পরিবারের চতুর্থ বৃহত্তম সদস্য। এই ফুল হাওয়াই এবং ওশেনিয়ার স্থানীয় উদ্ভিদের মধ্যে পড়ে। 

## নাম
এই উদ্ভিদ তার আসপ নাম ছাড়াও **ফিলিপাইন মেডুসা,** **লাল গরম বিড়ালের লেজ** এবং **শিয়ালের লেজ** হিসাবে পরিচিত হয়। ইংরেজি ভাষায়। মালয় ভাষায় *pokok ekor Kucing*, পর্তুগিজ ভাষায় *Rabo de Gato*, ভিয়েতনামী ভাষায় *tai tượng đuôi Chon* , মালয়ালম ভাষায় *poochavaal* এবং বাংলায় *শিবজটা* বা *শিবঝুল* বলা হয়। *আকালিফা হিস্পিডা* ঘরের উদ্ভিদ হিসাবে আকর্ষণীয় এবং উজ্জ্বল রঙিন, পশম ফুলের কারণে চাষ হয়। 
লাতিনের নির্দিষ্ট এপিথ *হিপিডাটির* অর্থ "ঝলকানো", লম্বা ফুলগুলি উল্লেখ করে যা ব্রাশগুলির সাথে অস্পষ্টভাবে মিলে যায়।

## উৎপত্তি
উদ্ভিদটির উদ্ভব মূলত গ্রীষ্মমণ্ডলীয় এশিয়ায় বিশেষত মালেশিয়া এবং পাপুয়াশিয়া থেকে হয়েছিল। তবে এই ফুলটি মার্কিন যুক্তরাষ্ট্র, মেক্সিকো এবং বেলিজ সহ উত্তর আমেরিকার একাধিক দেশে প্রাকৃতিকভাবে জন্মায়। চাষাবাদে এটি বিস্তৃত জনপ্রিয়তা লাভ করেছে কারণ এটি গৃহের সৌন্দর্য বৃদ্ধি করে এবং রয়েল হর্টিকালচারাল সোসাইটির গার্ডেন মেরিটের পুরস্কার অর্জন করেছে। 

## চিত্রশালা

চিত্র:Acalypha hispida- Chenille plant.JPG|ভাম্বান কেভিকে থেকে চেনিলে উদ্ভিদ 
চিত্র:Katzenschwänzchen - Acalypha hispida.JPG|কাটজেনশওয়ানজচেন - অ্যাকালিফা হিস্পিদা 
চিত্র:Acalypha hispida.jpg|অ্যাকালিফা হিস্পিদা 
চিত্র:Acalypha_hispida_-_Blütenstand.jpg|পুষ্পবিন্যাস 
চিত্র:Acalypha_hispida_-_Blütenstand_(Querschnitt).jpg|অনুদৈর্ঘ্য অধ্যায় 
চিত্র:Acalypha_hispida_dsc03754.jpg|রিইউনিয়ন দ্বীপের একটি ঝোপঝাড় 

## তথ্যসূত্র

## বহিঃসংযোগ

* অ্যাকালিফা হিপিডা বার্ম। চ।  মেডিসিনাল প্ল্যান্টের চিত্রগুলির ডেটাবেস (চীনা মেডিসিনের স্কুল, হংকং ব্যাপটিস্ট বিশ্ববিদ্যালয়)   

বিষয়শ্রেণী:প্রশান্ত মহাসাগরের উদ্ভিদ
বিষয়শ্রেণী:নিউ গিনির উদ্ভিদ
বিষয়শ্রেণী:পাপুয়া নিউ গিনির উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:উদ্যান উদ্ভিদ
আবু তালহা

**আবু তালহা** (জন্ম: ৩০ অক্টোবর ১৯৩৯) বাংলাদেশের নাটোর জেলার রাজনীতিবিদ ও নাটোর-১ আসনের সাবেক সংসদ সদস্য।

## প্রাথমিক জীবন
আবু তালহা ৩০ অক্টোবর ১৯৩৯ সালে নাটোর জেলার বাগাতিপাড়া উপজেলায় জন্মগ্রহণ করেন।

## রাজনৈতিক জীবন
আবু তালহা জাতীয় পার্টির কেন্দ্রীয় কমিটির সাবেক ভাইস চেয়ারম্যান। তিনি ২০০৮ সালের নবম জাতীয় সংসদ নির্বাচনে জাতীয় পার্টির প্রার্থী হিসেবে নাটোর-১ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম ও ২০১৮ সালের একাদশ জাতীয় সংসদ নির্বাচনে তিনি জাতীয় পার্টির প্রার্থী হিসেবে একই আসন থেকে পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৩৯-এ জন্ম
বিষয়শ্রেণী:নাটোর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:নবম জাতীয় সংসদ সদস্য
নওশের আলী সরকার

**নওশের আলী সরকার বাদশা** (২ জানুয়ারী ১৯৪৯–৮ এপ্রিল ২০১৫) বাংলাদেশের নাটোর জেলার রাজনীতিবিদ, মুক্তিযোদ্ধা ও নাটোর-১ আসনের সাবেক সংসদ সদস্য।

## প্রাথমিক জীবন
নওশের আলী সরকার ২ জানুয়ারী ১৯৪৯ সালে নাটোর জেলার বাগাতিপাড়া উপজেলার চিথলিয়ায় জন্মগ্রহণ করেন। তার পিতার মৃত নবাব আলী। বিবাহিত জীবনে তার ১ ছেলে ও চার মেয়ে।

## রাজনৈতিক জীবন
সরকার ১৯৭১ সালে মুক্তিযুদ্ধে সক্রিয় অংশগ্রহণ করেন। ১৯৭২ সাল থেকে ১৯৮৬ সাল পর্যন্ত পাঁকা ইউনিয়নের চেয়ারম্যান ছিলেন। ২০০৯ সাল থেকে ২০১৪ সাল পর্যন্ত তিনি বাগাতিপাড়া উপজেলার চেয়ারম্যান নির্বাচিত হন। ১৯৮৮ সালের চতুর্থ জাতীয় সংসদ নির্বাচনে নাটোর-১ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদেন। ১৯৯৬ সালে বাংলাদেশ জাতীয়তাবাদী দলে যোগ দিয়ে নাটোর জেলা বিএনপির সহসভাপতি নির্বাচিত হন।

## মৃত্যু
নওশের আলী সরকার ৮ এপ্রিল ২০১৫ সালে নাটোর জেলার বাগাতিপাড়া উপজেলার চিথলিয়ার নিজ বাড়িতে মৃত্যুবরণ করেন।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:নাটোর জেলার রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
মুহাম্মদ খান শেরানি

**মাওলানা মুহাম্মদ খান শেরানি**(     ) একজন পাকিস্তানি রাজনীতিবিদ যিনি ১৯৮৮ থেকে মে ২০১৮ এর মধ্যে পাকিস্তানের জাতীয় পরিষদের সদস্য ছিলেন।

## রাজনৈতিক জীবন

মুহাম্মাদ খান শেরানি পাকিস্তানের রাজনীতিতে দীর্ঘ সময় ধরে সক্রিয় ভূমিকা পালন করেছেন। তিনি খতমে নবুয়ত আন্দোলনে জড়িত ছিলেন এবং জুলফিকার আলী ভুট্টোর শাসনামলে আহমদিয়াদের বিরুদ্ধে আন্দোলনে অংশ নেন। পরবর্তী সময়ে সামরিক শাসক জিয়াউল হকের শাসনামলে তাকে কারাবরণ করতে হয়।

তিনি ঝোব জেলার সাবেক জেলা নাজিম হিসেবেও দায়িত্ব পালন করেছেন।

১৯৮৮ সালের সাধারণ নির্বাচনে তিনি জমিয়তে উলামায়ে ইসলাম (এফ)-এর প্রার্থী হিসেবে জাতীয় পরিষদের সদস্য নির্বাচিত হন। তিনি NA-200 (ঝোব) আসন থেকে ১৩,৩০৭ ভোট পেয়ে নির্বাচিত হন এবং জমিয়তে উলামায়ে ইসলাম (ডি)-এর প্রার্থী মৌলভী আল্লাহ দাদকে পরাজিত করেন।

পরবর্তী বছরগুলোতে তিনি ১৯৯০, ১৯৯৭, ২০০২ এবং ২০১৩ সালের সাধারণ নির্বাচনে পুনরায় জাতীয় পরিষদ সদস্য নির্বাচিত হন। ২০০৮ সালের নির্বাচনে তিনি মুত্তাহিদা মজলিসে আমল (এমএমএ)-এর প্রার্থী হিসেবে প্রতিদ্বন্দ্বিতা করেন, তবে স্বতন্ত্র প্রার্থী মাওলানা আসমাতুল্লাহর কাছে পরাজিত হন।

২০১০ সালে, তাকে ইসলামী মতাদর্শ কাউন্সিল-এর চেয়ারম্যান হিসেবে নিয়োগ দেওয়া হয় এবং তিনি ফেডারেল মন্ত্রীর মর্যাদা পান।

তিনি পাকিস্তানের সিনেট সদস্য হিসেবেও দায়িত্ব পালন করেছেন এবং ধর্মবিষয়ক ফেডারেল মন্ত্রী হিসেবেও কাজ করেছেন।

## ইমরান খানের পিটিআই-এর সঙ্গে জোট
  
২০২২ সালের ১৩ জুন, **মুহাম্মাদ খান শেরানি** পাকিস্তানের সাবেক প্রধানমন্ত্রী ও পাকিস্তান তেহরিক-ই-ইনসাফ (পিটিআই)-এর নেতা ইমরান খান-এর সঙ্গে সাক্ষাৎ করেন এবং তার দলের সঙ্গে রাজনৈতিক জোটের ঘোষণা দেন।

এরপর, শেরানি টুইটারে লিখেন যে তিনি ফজলুর রহমান-কে প্রশ্ন করেছিলেন, তার কাছে কি কোনো প্রমাণ আছে যে ইমরান খান ইহুদি ও ভারতীয় গোয়েন্দা সংস্থার এজেন্ট? জবাবে ফজল বলেন, "এটি শুধুমাত্র একটি রাজনৈতিক বক্তব্য।"

## প্রারম্ভিক জীবন ও শিক্ষা
মুহাম্মাদ খান শেরানি ১৯৪৮ অথবা ১৯৫১ সালে পশতুন জনগোষ্ঠীর শেরানি গোত্রের একটি পরিবারে জন্মগ্রহণ করেন ঝোব, বেলুচিস্তান-এ।

তাঁর বাবা মালিক মাসুম খান ছিলেন গোত্রের অন্যতম সরদার এবং একই সঙ্গে স্থানীয় জামে মসজিদের খতিব ছিলেন। পিতার ইচ্ছার প্রতি শ্রদ্ধা রেখে শেরানি প্রাথমিক শিক্ষা সম্পন্ন করার পর ইসলামি শিক্ষার জন্য বিভিন্ন মাদ্রাসায় অধ্যয়ন করেন। তিনি মাদ্রাসা মত্তা আল উলুম, মাওলানা আবদুর রহীমের মাদ্রাসা, লাক্কি মারওয়াতের দারুল উলুম, মালিক মহাবতের মাদ্রাসা ওয়াকিয়া নার, বান্নুর সিরাজ উল উলুম এবং কাসিম উল উলুম মাদ্রাসায় ধর্মীয় জ্ঞান অর্জন করেন।

১৯৬১ সালে তিনি একটি গোত্রীয় দ্বন্দ্বের সঙ্গে জড়িয়ে পড়েন।

তাঁর রাজনৈতিক ও ধর্মীয় দৃষ্টিভঙ্গি গঠনে মুফতি মাহমুদ এবং মাওলানা আবদুল্লাহ দরখাস্তি গুরুত্বপূর্ণ ভূমিকা রাখেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদ সদস্য ১৯৯৭-১৯৯৯
বিষয়শ্রেণী:পাকিস্তান জাতীয় পরিষদ সদস্য ১৯৯০-১৯৯৩
বিষয়শ্রেণী:পাকিস্তান জাতীয় পরিষদ সদস্য ১৯৮৮-১৯৯০
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পশতু ব্যক্তি
বিষয়শ্রেণী:জীবিত ব্যক্তি
বিষয়শ্রেণী:দেওবন্দি ব্যক্তি
বিষয়শ্রেণী:জমিয়ত উলামায়ে ইসলাম (ফজল) এর রাজনীতিবিদ
বিষয়শ্রেণী:১৯৩৮-এ জন্ম
বিষয়শ্রেণী:পশতুন রাজনীতিবিদ
মীর্জা মুরাদুজ্জামান

**মীর্জা মুরাদুজ্জামান** (১১ মার্চ ১৯৩৯–১৮ জুলাই ১৯৯৫) বাংলাদেশের সিরাজগঞ্জ জেলার রাজনীতিবিদ, মুক্তিযুদ্ধের সংগঠক ও সিরাজগঞ্জ-২ আসনের সাবেক সংসদ সদস্য।

## প্রাথমিক জীবন
মীর্জা মুরাদুজ্জামান ১১ মার্চ ১৯৩৯ সালে সিরাজগঞ্জ জেলায় জন্মগ্রহণ করেন। তার পিতা মীর্জা জহির উদ্দিন।

## রাজনৈতিক জীবন
মীর্জা মুরাদুজ্জামান বায়ান্নর ভাষা আন্দোলনে অংশগ্রহণের মধ্য দিয়ে রাজনীতিতে প্রবেশ করে তৎকালীন ছাত্র ফেডারেশন, ছাত্র ইউনিয়ন থেকে ১৯৫৭ সালে মাওলানা ভাসানী প্রতিষ্ঠিত ন্যাশনাল আওয়ামী পার্টিতে যোগ দেন। সিরাজগঞ্জ মহকুমা ন্যাপের সম্পাদকের দায়িত্ব পালন করেন। ১৯৭১ সালে সিরাজগঞ্জ মহকুমার মুক্তিযুদ্ধের সংগঠক ছিলেন। বাংলাদেশ জাতীয়তাবাদী দলের প্রতিষ্ঠাকালীন সময়ে যোগদিয়ে তিনি জাতীয় নির্বাহী কমিটির সদস্য ও সিরাজগঞ্জ জেলা কমিটির সভাপতি হিসেবে দায়িত্ব পালন করেন।

১৯৯১ সালের পঞ্চম  জাতীয় সংসদ নির্বাচনে তিনি সিরাজগঞ্জ-২ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।

## মৃত্যু
মীর্জা মুরাদুজ্জামান ১৮ জুলাই ১৯৯৫ সালে শহীদ সোহরাওয়ার্দী মেডিকেল কলেজ হাসপাতালে চিকিৎসাধীন মৃত্যুবরণ করেন।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:সিরাজগঞ্জ জেলার রাজনীতিবিদ
বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সিরাজগঞ্জ জেলার ব্যক্তি
আবু ইব্রাহীমের মৃত্যু

***আবু ইব্রাহীমের মৃত্যু*** বাংলাদেশী লেখক শহীদুল জহির রচিত বাংলা উপন্যাস। এটি ২০০৯ সালের ৪ ফেব্রুয়ারি মাওলা ব্রাদার্স থেকে মরণোত্তর প্রকাশিত জহিরের চতুর্থ এবং সর্বশেষ প্রকাশিত উপন্যাস। তৎকালীন স্বৈরশাসক হুসেইন মুহাম্মদ এরশাদের শাসনামলের পটভূমিতে রচিত এটি একটি নাতিদীর্ঘ উপন্যাস, যার কাহিনি গভীর ব্যঞ্জনাসমৃদ্ধ এবং মানবিক অভিজ্ঞতার ভাষ্য। উপন্যাসটির উৎসর্গপত্রে লেখা হয়েছে: "মানুষের মুত্যু অবশ্যই হয়, কিন্তু মৃত্যুর তাৎপর্য ভিন্ন। প্রচীন চীনে সিমা ছিয়েন নামক একজন সাহিত্যিক বলেছিলেন *মানুষের মৃত্যু অনিবার্য, কিন্তু তার তাৎপর্য হবে থাই পাহাড়ের চেয়েও ভারী বা বেলে হাঁসের পালকের চেয়েও হালকা।*"

কেউ কেউ "আবু ইব্রাহিমের মৃত্যু" উপন্যাসের সঙ্গে গাব্রিয়েল গার্সিয়া মার্কেসের *ক্রোনিকা দে উনা মুয়ের্তে আনুন্সিয়াদা* (১৯৮১) (*ক্রনিকলস অব আ ডেথ ফোরটোল্ড*) উপন্যাসের মিথস্ক্রিয়া খুঁজে পান। উপন্যাসটি ২০১০ সালে সৃজনশীল শাখায় প্রথম আলো বর্ষসেরা বই ১৪১৫ পুরস্কার লাভ করে।

## প্রকাশ
গ্রন্থাকারে প্রকাশের পূর্বে *আবু ইব্রাহীমের মৃত্যু* ১৯৯১ সালের ৮ জুন *নিপুণ* পত্রিকায় প্রকাশিত হয়। পরবর্তীতে ঢাকার মাওলা ব্রাদার্স থেকে ২০০৯ সালের ফেব্রুয়ারিতে প্রথম সংস্করণ এবং ২০২০ সালের ফেব্রুয়ারিতে এর তৃতীয় মুদ্রণ প্রকাশিত হয়।

## সারাংশ
কাহিনীর মূল চরিত্র আবু ইব্রাহীম প্রকৃতপক্ষে একজন অসুখি মানুষ। সত্য-মিথ্যা আর ভালো-মন্দের দ্বন্দ্বে জীবন পার করেন তিনি। তার মৃত্যুর দিন থেকে উপন্যাসের গল্প শুরু, এবং সমাপ্তি ঘটে তার মৃত্যু দিয়ে। পেশায় যিনি একজন সরকারি কর্মকর্তা। ইব্রাহীমের সংকটাপন্ন জীবনে তার স্ত্রী, কন্যা, সহকর্মী, ঘুষদাতা ব্যবসায়ী ও পুরোনো বান্ধবীর সঙ্গে তার নিরুপায় মিথস্ক্রিয়ার চিত্র উপন্যাসের উপজীব্য বিষয়। উপন্যাসের পটভূমি গড়ে উঠেছে ঢাকার বেইলি রোডের সরকারি কলোনি, ঢাকা বিশ্ববিদ্যালয়, মতিঝিল, সচিবালয় ও সিরাজগঞ্জের এলাকায়।

## চরিত্র
* আবু ইব্রাহীম - সরকারি কর্মচারী
* মমতা - আবু ইব্রাহীমের স্ত্রী
* বিন্দু - আবু ইব্রাহীমের কন্যা
* হেলেন - আবু ইব্রাহীমের সহপাঠী
* সিদ্দিক হোসেন - অফিসের বস

## অনুবাদ
উপন্যাসটি সংহতি প্রকাশন থেকে ২০২২ সালে প্রকাশিত *[[লাইফ অ্যান্ড পলিটিক্যাল রিয়ালিটি: টু নভেলাস]]* গ্রন্থে *আবু ইব্রাহীম'স ডেথ* শিরোনামে ইংরেজি ভাষায় অনুদিত হয়েছে। যেটি বাংলা ভাষা থেকে অনুবাদ করেছেন ভারতীয় অনুবাদক ভি রামস্বামী ও শাহরোজা নাহরিন। একই বছর উপন্যাসটি বছরের সেরা অনুদিত বই শাখায় অনুবাদ সাহিত্য পুরস্কার লাভ করে।

## তথ্যসূত্র

### সূত্র

## বহিঃসংযোগ
* 
* 

বিষয়শ্রেণী:২০০৯-এর বই
বিষয়শ্রেণী:২০০৯-এর উপন্যাস
বিষয়শ্রেণী:২০০৯-এর বাংলাদেশী উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:মৃত্যু সম্পর্কে উপন্যাস
বিষয়শ্রেণী:প্রথম আলো বর্ষসেরা বই
বিষয়শ্রেণী:শহীদুল জহিরের উপন্যাস
বিষয়শ্রেণী:মাওলা ব্রাদার্সের বই
বিষয়শ্রেণী:মরণোত্তর প্রকাশিত উপন্যাস
বিষয়শ্রেণী:বাংলাদেশী উপন্যাস
পত্রপুট

**পত্রপুট** রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি বাংলা ২৫ বৈশাখ, ১৩৪৩ (১৯৩৬  খ্রীস্টাব্দে) প্রকাশিত হয়। এতে সর্বমোট আঠারোটি কবিতা রয়েছে। পত্রপুট রবীন্দ্রনাথের কাব্য রচনার অন্ত্যপর্বের অন্তর্গত একটি উল্লেখযোগ্য সৃষ্টি।

## উৎসর্গীকরণ
রবীন্দ্রনাথ গ্রন্থটি শ্রীমান কৃৃৃষ্ণ কৃৃপালানি ও শ্রীমতী নন্দিতাকে তাঁদের শুভ পরিণয় উপলক্ষ্যে উৎসর্গ করেন।

## কবিতার তালিকা
"পুত্রপুট" কাব্যের অন্তর্গত কবিতাগুলো হল–

# জীবনে নানা সুখদুঃখের এলোমেলো ভিড়ের মধ্যে
# আমার ছুটি চার দিকে ধু ধু করছে
# আজ আমার প্রণতি গ্রহণ করো, পৃথিবী 
# একদিন আষাঢ়ে নামল
# সন্ধ্যা এল চুল এলিয়ে
# অতিথিবৎসল, ডেকে নাও পথের পথিককে 
# চোখ ঘুমে ভোরে আসে
# আমাকে এনে দিল এই বুনো চারাগাছটি
# হেঁকে উঠল ঝড়
# এই দেহখানা বহন করে আসছে দীর্ঘকাল
# ফাল্গুনের বঙিন আবেশ
# বসেছি অপরাহ্নে পারের খেয়াঘাটে
# হৃদয়ের অসংখ্য অদৃশ্য পত্রপুট
# গো তরুণী
# ওরা অন্ত্যজ, ওরা মন্ত্রবর্জিত
# উদ্ভ্রান্ত সেই আদিম যুগে
# যুদ্ধের দামামা উঠল বেজে
# কথার উপরে কথা চলেছ সাজিয়ে দিনরাতি।

## তথ্যসূত্র


## বহিঃসংযোগ
* rabindra-rachanabali.nltr.org

বিষয়শ্রেণী:রবীন্দ্রনাথ ঠাকুরের কাব্যগ্রন্থ
সিররি আস-সাকতী

**শায়খ সিররি আস-সাকতী** (মৃত্যু: ৮৬৭ সাল) সিররি আস-সাকতী হিসেবেও পরিচিত (আরবি:سری سقطی)। তিনি বাগদাদের প্রথমদিকের মুসলিম সুফিদের একজন ছিলেন। তিনি হলেন সিলসিলায়ে আলিয়া কাদেরিয়া ও সিলসিলায়ে আলিয়া সোহরাওয়ার্দীয়ার আকাবের মাশায়েখ। তিনি ছিলেন মারু'ফ কারখীর অন্যতম প্রভাবশালী ছাত্র।  তিনি বিশর আল-হাফীর বন্ধু ছিলেন এবং জুনাইদ বাগদাদীর মামা ও আধ্যাত্মিক শিক্ষক ছিলেন।

## জন্ম
সিররি আস-সাকতী ১৫৫ হিজরীতে বাগদাদ শরীফে জন্মগ্রহণ করেন। তার নাম ছিরু আল-দ্বীন ও উপাধি আবুল হাসান। তবে তিনি সিররি আস-সাকতী নামে বিখ্যাত। তার পিতার নাম মুগাল্লিস। 
## সুফিবাদ অর্জন
সিররি আস-সাকতী বাগদাদের বিখ্যাত সুফি সাধক ছিলেন। তিনি মারূ’ফ কারখীর ছাত্র ছিলেন এবং তাঁর কাছ থেকে খিরকা সুফিবাদ লাভ করেছিলেন। তিনি জুনাইদ বাগদাদীর মামা ও শিক্ষকও ছিলেন।
## মৃত্যু
## তথ্যসূত্র

বিষয়শ্রেণী:বাগদাদের ব্যক্তি
বিষয়শ্রেণী:সুন্নি সুফি
বিষয়শ্রেণী:ইরাকি সুফি
মুখের দিকে দেখি

***মুখের দিকে দেখি*** বাংলাদেশী লেখক শহীদুল জহির রচিত উপন্যাস। এটি ২০০৬ সালে বাংলাদেশের মাওলা ব্রাদার্স থেকে প্রকাশিত হয়েছে। জীবদ্দশায় এটি জহিরের সর্বশেষ এবং ৩য় প্রকাশিত উপন্যাস। উপন্যাসটির উৎসর্গপত্রে লেখা হয়েছে: pour elle / si je lui vois encore।

বাংলাদেশের খ্রিষ্টান সম্প্রদায় কিভাবে ধর্মপ্রচারে এসে বাঙালী নারীর সাথে বিবাহ সম্বন্ধেের মাধ্যমে বাংলাদেশের জনপ্রবাহে মিশে গেছে, মুলত এই প্রেক্ষাপট উপন্যাসের মূল বিষয়।

## চরিত্রসমূহ

* মামুনুল হাই ওরফে মামুন
* মিসেস জোবেদা রহমান - মামুনের মা 
* চানমিঞা
* খৈমন - চানমিঞার মা 
* জুলি
* মেরি জয়েস - জুলির মা
* রবার্ট ফ্রান্সিস - জুলির পিতা
* যোসেফ ইউজিন - জুলির ভাই
* শাকিলা বানুর - যোসেফের সহকর্মী 
* আলবার্ট চার্লস ডিসুজা - মেরি জয়েসের পর্তুগিজ ঠাকুর্দা
* কুমারী বিদ্যুন্মালা দাসী - মেরি জয়েসের ঠাকুর্মা 
* ফখরুল আলম লেদু 
* আসমানতারা হুরে জান্নাত 
* ডলি আক্তার - আসমানতারার মা 
* বিধুভূষণ দাস - বিদ্যুন্মালার বাবা 
* জগত্তারিনী দাস - বিদ্যুন্মালার মা 
* লাবণ্যপ্রভা দাস - বিদ্যুন্মালার বড়বোন

## সারাংশ
উপন্যাসে একটি চরিত্র, মামুন মিঞা তার বালক বয়সে করাতকলে কাঠের ভূষি আনতে গিয়ে চোরাই ট্রাকে করে চট্টগ্রামে পাচার হয়ে যায়। এরপর শিশু আসমানতারার খরগোশ হিসেবে তার খাঁচায় বন্দী নতুন জীবন শুরু হয়। আবার একই সময়ে একই চরিত্র মামুন মিঞা, তার পুরান ঢাকার বাড়িতে ফিরে এসে স্বাভাবিক জীবন কাটাতে শুরু করে। উপন্যাসটিতে মূল চরিত্র চানমিঞার বেড়ে ওঠার কাহিনি বিবৃত হয়েছে, যার জন্ম ১৯৭১ সালের ডিসেম্বরে। উপন্যাসে একই ব্যক্তিকে দুইটি ভিন্ন বাস্তবতায় দুজন ভিন্ন মানুষ হিসেবে বড় হতে দেখা যায়। সেখানে তাদের জীবনযাপন ও মানসগঠন ভিন্ন বাস্তবতার কারণে আলাদাভাবে গড়ে ওঠে। ঢাকার মামুন ন্ম্র স্বভাবের, যে একটি ব্যাংকের উচ্চপদস্থ কর্মকর্তা হিসেবে কাজ করতো। জুলি নামক এক মেয়ের প্রেমে সে কাতর। অন্যদিকে সাতকানিয়ার মামুন খাঁচার মধ্যে বন্দী জীব হিসেবে বেড়ে ওঠের কারণে সে কামুক ও হিংস্র।

## অনুবাদ
উপন্যাসটি হারপার পেরেননিয়াল ইন্ডিয়া থেকে ২০২৩ সালের ২৪ মার্চ *আই সি দ্য ফেস: অ্যা নভেলা* শিরোনামে ইংরেজি ভাষায় প্রকাশিত হয়েছে। যেটি বাংলা ভাষা থেকে অনুবাদ করেছেন ভারতীয় অনুবাদক ভি. রামস্বামী।

## তথ্যসূত্র

## বহিঃসংযোগ
*
*

বিষয়শ্রেণী:২০০৬-এর বই
বিষয়শ্রেণী:২০০৬-এর উপন্যাস
বিষয়শ্রেণী:২০০৬-এর বাংলাদেশী উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:শহীদুল জহিরের উপন্যাস
বিষয়শ্রেণী:মাওলা ব্রাদার্সের বই
বিষয়শ্রেণী:বাংলাদেশী জাদুবাস্তবতাবাদ উপন্যাস
বিষয়শ্রেণী:প্রাণী সম্পর্কে উপন্যাস
বিজনেস ভুটান

***বিজনেস ভুটান***, ভুটানের প্রথম ও একমাত্র আর্থিক পত্রিকা।  একটি সাপ্তাহিক পত্রিকা, যা জংখা ভাষার বিভাগের সাথে মূলত ইংরেজিতে লেখা, ভুটানের ব্যবসা, অর্থনীতি, রাজনীতি এবং খেলাধুলায় দৃষ্টি নিবদ্ধ করে।

## বহিঃসংযোগ

* বিজনেস ভুটান  - অফিসিয়াল ওয়েবসাইট 
* বিজনেস ভুটান - ফেসবুক পৃষ্ঠা

## উৎস

* ব্যবসায় ভুটান চালু হয়েছে 
* ভুটানের সাংবাদিক সমিতি

## তথ্যসূত্র

বিষয়শ্রেণী:ভুটানের সংবাদপত্র
বিষয়শ্রেণী:এশিয়ার ইংরেজি ভাষার সংবাদপত্র
বিষয়শ্রেণী:ব্যবসায়িক সংবাদপত্র
বিষয়শ্রেণী:২০০৯-এ ভুটানে প্রতিষ্ঠিত
প্রফ এডওয়ার্ডস

**রিচার্ড মার্টিন প্রফ এডওয়ার্ডস** (; জন্ম: ৩ জুন, ১৯৪০) বার্বাডোসের ক্রাইস্টচার্চ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতে ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন **প্রফ এডওয়ার্ডস**।

## প্রথম-শ্রেণীর ক্রিকেট
বার্বাডোসভিত্তিক দ্য লজ স্কুলে পড়াশুনো করেন। বিদ্যালয় জীবন শেষে ১৯৬১-৬২ মৌসুম থেকে ১৯৬৯-৭০ মৌসুম পর্যন্ত বার্বাডোসের পক্ষে খেলেন। সব মিলিয়ে পূর্ণাঙ্গ খেলোয়াড়ী জীবনে ৩৫টি প্রথম-শ্রেণীর খেলায় অংশ নিয়েছিলেন প্রফ এডওয়ার্ডস। তন্মধ্যে, ১৯৬৬-৬৭ মৌসুমে লিওয়ার্ড আইল্যান্ডসের বিপক্ষে ৬/৪৫ সেরা বোলিং পরিসংখ্যান গড়েন।

১৯৬১-৬২ মৌসুম থেকে ১৯৬৯-৭০ মৌসুম পর্যন্ত প্রফ এডওয়ার্ডসের প্রথম-শ্রেণীর খেলোয়াড়ী জীবন চলমান ছিল।

জোই ক্যারিও’র আট-বলে গড়া ওভার থেকে ৩৪ রান (৪, ০, ৪, ৪, ৬, ৬, ৬, ৪) করেন। এটিই আট-বলের ওভারে সর্বোচ্চ রানের রেকর্ড। ১৯৬৮-৬৯ মৌসুমে অকল্যান্ডে গভর্নর-জেনারেল একাদশ বনাম ওয়েস্ট ইন্ডিজ একাদশের মধ্যকার খেলায় এ কৃতিত্ব অর্জন করেন। তবে, ৩৪ রানের ঐ ইনিংসটিই তার প্রথম-শ্রেণীর ক্রিকেটে সর্বোচ্চ সংগ্রহ হিসেবে রয়ে যায়।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন প্রফ এডওয়ার্ডস। ১৯৬৮-৬৯ মৌসুমে ওয়েস্ট ইন্ডিজ দলের সদস্যরূপে অস্ট্রেলিয়া ও নিউজিল্যান্ড সফরে অংশগ্রহণকৃত পাঁচ টেস্ট খেলেন। সবকটিতেই বোলিং উদ্বোধনে নেমেছিলেন তিনি। ২৬ ডিসেম্বর, ১৯৬৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। অভিষেককালীন তার বয়স ছিল প্রায় ২৮ বছর। ১৩ মার্চ, ১৯৬৯ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

ওয়েস হল ও চার্লি গ্রিফিথের ছত্রচ্ছায়ায় বোলিং কর্মে অগ্রসর হয়েছিলেন। অস্ট্রেলিয়ার শক্ত পিচে বেশ হিমশিম খান। অংশগ্রহণকৃত দুই টেস্টে ২৭৪ রান খরচায় মাত্র তিন উইকেট লাভ করেন। দুর্বল ফিল্ডিংয়ের কারণে তিনি অধিকতর সফলতা লাভ করতে পারেননি।

তবে, নিউজিল্যান্ড সফরে তুলনামূলকভাবে বেশ ভালো খেলা উপহার দিতে সক্ষম হন। প্রথম টেস্টে ১২৯ রান খরচায় ৬ ও দ্বিতীয় টেস্টে ১২৬ রান খরচায় ৭ উইকেট লাভ করেন। তন্মধ্যে, দ্বিতীয় টেস্টের প্রথম ইনিংসে ৫/৮৪ বোলিং পরিসংখ্যান গড়েছিলেন।

## অবসর
আন্তর্জাতিক ক্রিকেট থেকে প্রত্যাখ্যাত হবার পরও বার্বাডোস ক্রিকেটের সাথে জড়িত ছিলেন। খেলোয়াড়ী জীবন থেকে অবসর গ্রহণের পর ব্রিজটাউনভিত্তিক কেনসিংটন ওভালের মাঠ কর্মকর্তার ভূমিকায় অবতীর্ণ হয়েছেন।

## তথ্যসূত্র

## আরও দেখুন
* চরণ সিং
* রয় ফ্রেডেরিক্স
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডোসের ক্রিকেটার
গ্লো অ্যান্ড লাভলি (প্রসাধনী)

**গ্লো অ্যান্ড লাভলি** (পূর্বের **ফেয়ার অ্যান্ড লাভলি**) ১৯৭৫ সালে ভারতের বাজারে পরিচয় হওয়া হিন্দুস্তান ইউনিলিভারের একটি ত্বক-ফর্সাকারী প্রসাধনী পণ্য। ফেয়ার অ্যান্ড লাভলি ভারত, বাংলাদেশ, মালয়েশিয়া, ইন্দোনেশিয়া, সিঙ্গাপুর, ব্রুনাই, থাইল্যান্ড, শ্রীলঙ্কা, পাকিস্তানসহ এশিয়ার অন্যান্য অংশে পাওয়া যায়। এছাড়া এটি বিশ্বের অন্যান্য অংশে যেমন পশ্চিমা বিশ্বে রপ্তানি করা হয়, যেখানে এটি এশিয়ান সুপারমার্কেটে বিক্রি হয়।

ইউনিলিভার ১৯৭১ সালে মেলানিন দমনকারী নিয়াসিনামাইডের পেটেন্টিংয়ের পরে ফেয়ার অ্যান্ড লাভলি ব্রান্ডটিকে পেটেন্ট করেছিল  যা ক্রিমের প্রধান সক্রিয় উপাদান। ফেয়ার অ্যান্ড লাভলিতে স্টিয়ারিক অ্যাসিড থাকে যা মূলত প্রাণীর দেহের চর্বি (যেমন লার্ড) থেকে উৎপন্ন হয়, যা উদ্ভিজ্জ চর্বির তুলনায় অধিক পরিমাণে স্টেরিক অ্যাসিড ধারণ করে। গ্লো অ্যান্ড লাভলির লক্ষ্য গ্রাহক ১৮ এবং তার চেয়ে বেশি বয়সীদের এবং ব্যবহারকারীদের বেশিরভাগই ২১-৩৫ বছর বয়সীরা  যদিও এটাও প্রমাণ পাওয়া যায় যে, ১২-১৪ বছরের কম বয়সী মেয়েরাও ক্রিম ব্যবহার করে।  ২০১২ সালের হিসাবে ব্রান্ডটি ভারতে উজ্জ্বলকারী ক্রিমের বাজারের ৮০% দখল করেছে এবং এটি হিন্দুস্তান ইউনিলিভারের অন্যতম সফল প্রসাধনী। 

## সমালোচনা
বর্ণবাদ প্রচারের জন্য পণ্যটির বিপণন প্রচারগুলি সমালোচিত হয়েছে।  সমস্ত দেশে পণ্যটির বিপণনে সাদা ত্বককে সৌন্দর্য এবং আত্মবিশ্বাস বোঝানো হয়।  হিন্দুস্তান ইউনিলিভার লিমিটেডের গবেষণায় দাবি করা হয়েছে যে, "৯০ শতাংশ ভারতীয় মহিলা রং ফর্সাকারী ক্রিম ব্যবহার করতে চান, কেননা এটি ওজন হ্রাস করার মতো অনুপ্রেরণামূলক। শিক্ষার মতো ফর্সা ত্বক, যেমন সামাজিক এবং অর্থনৈতিক মর্যাদা বর্ধক হিসাবে বিবেচিত  এই বিতর্কের পরে, ২০০৭ সালের পন্ডস হোয়াইট বিউটির  একটি টেলিভিশন বিজ্ঞাপনে অভিনেতা সাইফ আলি খান কালো চামড়ার প্রিয়াঙ্কা চোপড়াকে বাদ দিয়ে ফর্সা চামড়ার নেহা ধুপিয়াকে অগ্রাধিকার দেয়, সংস্থাটি টেলিভিশনের বিজ্ঞাপন স্থগিত করেছিল। 

## পণ্যের নাম পরিবর্তন
২০২০ সালে, হিন্দুস্তান ইউনিলিভার তার ফ্ল্যাগশিপ ব্রান্ড ফেয়ার অ্যান্ড লাভলির নাম বদলানোর ঘোষণা দেয়। সংস্থাটি ফেয়ার ও লাভলি ব্র্যান্ড নামে 'ফেয়ার' শব্দটি ব্যবহার বন্ধ করে  ব্র্যান্ডের নতুন নাম হয় 'গ্লো অ্যান্ড লাভলি'। 

## তথ্যসূত্র

বিষয়শ্রেণী:ভারতীয় বেশভূষাশৈলী
বিষয়শ্রেণী:ইউনিলিভার মার্কা
বিষয়শ্রেণী:প্রসাধনী মার্কা
বিষয়শ্রেণী:পাকিস্তানি বেশভূষাশৈলী
বিষয়শ্রেণী:ব্যক্তিগত যত্নের মার্কা
বিষয়শ্রেণী:১৯৭৫-এ প্রবর্তিত পণ্য
বিষয়শ্রেণী:পাকিস্তানি ফ্যাশন
নিমু, লেহ

নিমু (নিমো নামেও পরিচিত) ভারতের লাদাখের লেহ জেলায় অবস্থিত নিমো ব্লকের সদর দপ্তরের নিকট একটি গ্রাম। যা লেহ থেকে ৩৫ কিমি দূরে লিকির তহশিলে  অবস্থিত।

এখানে তাপমাত্রা পরিবর্তিনশীল। গ্রীষ্মে ৪০°সে − শীতে ২৯ °সে। এখানে কঠোর জলবায়ু এবং চরম আবহাওয়া বিদ্যমান, এই এলাকায় খুব সামান্য গাছপালা ঘেরা আছে (ডানদিকে ছবিতে দেখা যায়)।

## ইতিহাস
২০১০ সালের ৬ আগস্ট, ২০১০ সালের লাদাখ বন্যায় গ্রামটি প্রভাবিত হয়েছিল।

## পর্যটন
নিমুতে বিভিন্ন মঠ এবং বাগান আছে।

নিমু হাউস গ্রামের একটি ঐতিহ্যবাহী হোটেল; এটি জুন থেকে সেপ্টেম্বর পর্যন্ত খোলা থাকে। লেহ ও নিমু ইএন রুটে লেহ থেকে ২৫ কিলোমিটার দূরে পাঠক সাহেব গুরুদওয়ারা অবস্থিত।

## দৃষ্টি ভ্রম চৌম্বক পাহাড়

চৌম্বক পর্বত বা নিমু-লেহ চৌম্বক পর্বত ভারতের লাদাখের লেহের কাছে অবস্থিত একটি অভিকর্ষ পর্বত।

## জনসংখ্যার উপাত্ত
ভারতের ২০১১ সালের আদমশুমারি অনুসারে নিমুর ১৯৩ টি পরিবার রয়েছে। কার্যকর সাক্ষরতার হার (যেমন ৬ বা তার কম বয়সী শিশুদের বাদ দিয়ে জনসংখ্যার সাক্ষরতার হার) ৭২.৫১%।

## তথ্যসূত্র

## বহিঃসংযোগ

বিষয়শ্রেণী:লিকির তহসিলের গ্রামগুলি
বিষয়শ্রেণী:ভারতের একটি গ্রাম
অকাভাঙ্গ

থাম্ব|রাষ্ট্রীয় সীমানাসহ অকাভাঙ্গ বদ্বীপের উপগ্রহ চিত্র
থাম্ব|খাল, জলা ও উঁচুভূমিসহ অকাভাঙ্গের গতানুগতিক দৃশ্য
**অকাভাঙ্গ বদ্বীপ** (বা অকাভাঙ্গ	 তৃণভূমি, ইংরেজিতে Okavango) বতসোয়ানার একটি জলমগ্ন ভূমধ্য-বদ্বীপ। যে জায়গায় অকাভাঙ্গ নদী কালাহারি মরুভূমির বদ্ধ বেসিনের মধ্যভাগে টেকটোনীয় খাতে পৌঁছায় সেখাই অকাভাঙ্গ বদ্বীপ সৃষ্টি হয়েছে। এই বদ্বীপে প্রবাহিত হওয়া সমস্ত পানি চূড়ান্তভাবে বাষ্পীভূত হয় এবং কোনও সমুদ্র বা মহাসাগরে পতিত হয় না। প্রতি বছর  প্রায়  পানি  এই এলাকার   অঞ্চলে ছড়িয়ে পড়ে। বন্যার কিছু পানি এনগামি হ্রদে গিয়েও পড়ে। অঞ্চলটি একসময় ম্যাকগাদিকগাদি নামে একটি প্রাচীন হ্রদের একটি অংশ ছিল, যার বেশিরভাগটাই হলোসিন উপযুগের প্রথম দিকেই শুকিয়ে যায়।

মোরেমি বন্যপ্রানী অভয়ারণ্য, যা একটি জাতীয় উদ্যানও বটে, বদ্বীপটির পূর্ব দিকে অবস্থিত। এই বদ্বীপ আফ্রিকার সাতটি প্রাকৃতিক আশ্চর্য একটি হিসাবে স্বীকৃত, যা আনুষ্ঠানিকভাবে ১১ই ফেব্রুয়ারি ২০১৩তে তানজানিয়ার আরুশায় ঘোষণা করা হয়।  ২২ই জুন ২০১৪তে অকাভাঙ্গকে ইউনেস্কো আনুষ্ঠানিকভাবে বিশ্বের ঐতিহ্যবাহী স্থানের তালিকায় অন্তর্ভুক্ত করে।

## তথ্যসূত্র

## আরও পড়ুন
*
*

## বহিঃসংযোগ

* Conservation International 
* Okavango Delta concession areas
* Earth-Touch.com Okavango Delta HD Videos
* The Ngami Times is Ngamiland's weekly newspaper
* Official Botswana Government site on Moremi Game Reserve, inside the Okavango Delta
* Picture gallery of wildlife in the Okavango Delta 
* Wild Entrust International
* Seven Natural Wonders of Africa
* Discovery Channel - Kalahari Flood
* Flood-recession cropping in the molapos of the Okavango Delta
* Communities within the Delta
* Okavango Research Institute
* Current Okavango water levels, weather data and satellite images 
* 1986 Documentary The End of Eden by Rick Lomba
* Top 25 Photographs 
* Southern African Game Reserves - Okavango Delta

বিষয়শ্রেণী:বিশ্ব ঐতিহ্যবাহী স্থান
লিসা ভিকারি

**লিসা ভিকারি** (জন্ম ফেব্রুয়ারি ১১, ১৯৯৭) একজন জার্মান অভিনেত্রী। তিনি নেটফ্লিক্স টিভি সিরিজ *[[ডার্ক (টিভি ধারাবাহিক)|ডার্ক]]*-এর মারথা নেলসন চরিত্রটির জন্য ব্যপকভাবে পরিচিত। এছাড়াও তিনি নেটফ্লিক্সের *ইজি এবং ওজি* সিরিজে অভিনয়ের জন্য খ্যাতি পেয়েছেন।

## জীবন
লিসা ভিকারির জন্ম জার্মানীতে, ১৯৯৭ সালে। তিনি দশ বছর বয়স থেকে মঞ্চে অভিনয় করেন এবং প্রথম স্বল্পদৈর্ঘ্য চলচ্চিত্রে অভিনয় করেন। ২০১০ সালে তিনি শিশু চলচ্চিত্র হানি এন্ড নান্নি তে অভিনয় করেন। ২০১৭ সালে তিনি লুনা নামক চলচ্চিত্রে মূলভূমিকায় অভিনয় করেন যেখানে তার বাবার চরিত্র ছিল একজন রুশ এজেন্ট হিসাবে। তিনি বর্তমানে জার্মানীতে মিডিয়া বিষয়ক পড়াশুনা করছেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এ জন্ম
বিষয়শ্রেণী:জার্মান টেলিভিশন অভিনেত্রী
বিষয়শ্রেণী:২১শ শতাব্দীর জার্মান অভিনেত্রী
বিষয়শ্রেণী:জার্মান চলচ্চিত্র অভিনেত্রী
বিষয়শ্রেণী:জীবিত ব্যক্তি